CELEX: 62018CA0228
Language: et
Date: 2020-04-02 00:00:00
Title: Kohtuasi C-228/18: Euroopa Kohtu (viies koda) 2. aprilli 2020. aasta otsus (Kúria eelotsusetaotlus – Ungari) – Gazdasági Versenyhivatal versus Budapest Bank Nyrt. jt (Eelotsusetaotlus – Konkurents – Keelatud kokkulepped – ELTL artikli 101 lõige 1 – Maksekaardisüsteemid – Pankadevaheline kokkulepe, millega määratakse kindlaks vahendustasud – Kokkulepe, mis piirab konkurentsi nii oma eesmärgi kui tagajärje tõttu – Mõiste „„eesmärgil põhinev“ konkurentsipiirang“)

6.7.2020   
            
            
               ET
            
            
               Euroopa Liidu Teataja
            
            
               C 222/6
            
         
      Euroopa Kohtu (viies koda) 2. aprilli 2020. aasta otsus (Kúria eelotsusetaotlus – Ungari) – Gazdasági Versenyhivatal versus Budapest Bank Nyrt. jt
      (Kohtuasi C-228/18) (1)
      
      (Eelotsusetaotlus - Konkurents - Keelatud kokkulepped - ELTL artikli 101 lõige 1 - Maksekaardisüsteemid - Pankadevaheline kokkulepe, millega määratakse kindlaks vahendustasud - Kokkulepe, mis piirab konkurentsi nii oma eesmärgi kui tagajärje tõttu - Mõiste „„eesmärgil põhinev“ konkurentsipiirang“)
      (2020/C 222/05)
      Kohtumenetluse keel: ungari
      
         Eelotsusetaotluse esitanud kohus
      
      Kúria
      
         Põhikohtuasja pooled
      
      
         Vastustaja ja kassaator: Gazdasági Versenyhivatal
      
         Kaebajad ja kassatsioonimenetluses vastustajad: Budapest Bank Nyrt., ING Bank NV Magyarországi Fióktelepe, OTP Bank Nyrt., Kereskedelmi és Hitelbank Zrt., Magyar Külkereskedelmi Bank Zrt., ERSTE Bank Hungary Nyrt., Visa Europe Ltd, MasterCard Europe SA
      
         Resolutsioon
      
      
                  1.
               
               
                  ELTL artikli 101 lõiget 1 tuleb tõlgendada nii, et sellega ei ole vastuolus see, kui sama konkurentsivastast tegevust käsitletakse tegevusena, millel on selle sätte tähenduses ühel ajal nii konkurentsi piirav eesmärk kui ka tagajärg.
               
            
                  2.
               
               
                  ELTL artikli 101 lõiget 1 tuleb tõlgendada nii, et pankadevahelist kokkulepet, millega määratakse kindlaks üks vahendustasu summa, mis tuleb tasuda kaardimaksetehingu tegemisel pankadele, kes väljastavad selliseid kaarte, mida pakuvad maksekaarditeenuseid osutavad äriühingud asjaomasel riigisisesel turul, ei või kvalifitseerida kokkuleppeks, mille „eesmärk“ on takistada, piirata või kahjustada konkurentsi selle sätte tähenduses, välja arvatud juhul, kui võib asuda seisukohale, et arvestades selle kokkuleppe tingimusi, eesmärke ja konteksti, on see niisuguse kvalifikatsiooni andmiseks konkurentsi piisavalt kahjustav; seda peab kontrollima eelotsusetaotluse esitanud kohus.
               
            
         (1)  ELT C 231, 2.7.2018.